**רצים לטייל חיפה**

הסופר א.ב. יהושע אמר כי חיפה היא "עיר המיזוגים הנכונים“ - בין דתות ועדות שונות, בין יהודים לערבים, בין ותיקים לעולים. קו הנוף של חיפה שזור בתי כנסת, כנסיות ומסגדים ונוף מרהיב של הר וים, ומעל הכל חיפה היא עיר של פסיפס אנושי-תרבותי ייחודי ומיוחד.

בסיורי ״רצים לטייל בחיפה״ נרוץ ריצה קלה וכיפית בין נקודות עניין ותצפיות מרהיבות, שמשקיפות על נופים מעוררי פליאה ביום ובלילה.
בדרך נעצור להסברים קצרים ומעשירים וצילום תמונות שישארו כמזכרת מרגעים מיוחדים ונחווה את ההרמוניה מרחיבת הלב שבעיר המיזוגים הנכונים.

**מסלול ׳יפה נוף׳ - 7 ק״מ אורבני**

מסלול עירוני מעגלי, במגמת ירידה ממרכז הכרמל לעיר התחתית.
משך הסיור כשעתיים.

נתחיל בתצפית על **המדרג העירוני של העיר חיפה,** מטיילת לואי ברחוב יפה נוף. נבקר במפלס העליון של הגנים הבהאים, נמשיך למנזר הכרמליתים ״סטלה מאריס״ הממוקם במקום יחודי, בו הכרמל יורד אל תוך הים, סמוך לנקודה בה הרכבל העגלגל של חיפה, הידוע בכינוי "הביצים של גוראל" מחבר בין הים להר. משם נרד למושבה הגרמנית בעלת הקסם האירופאי ואל שכונת ואדי ניסנאס, העיר התחתית ונעלה בחזרה למרכז הכרמל בכרמלית, אחד הסמלים הותיקים של חיפה.

בסיור זה נקבל מנה גדושה של רצועת הר מלאת סיפורים ויופי מיוחד.

נקודת מפגש : **טילת לואי** רחוב יפה נוף 89

נקודת סיום: **כיכר פריז** עיר תחתית

מחיר: משתתף בסיור 80₪

סיור יצא בהרשמה של ארבעה משתתפים ומעלה.

ניתן לתאם לקבוצות סגורות